डिजिटलमा फेरिएको उद्घाटन समारोह
बहुप्रतीक्षित उद्घाटन समारोह पनि समाप्त भएको छ, हाङचउ एसियाली खेलकुद २०२३ को । जतिले एसियाली खेलकुदको पुराना संस्करणको उद्घाटन समारोह हेरेका छन्, तिनको भनाइ थियो, यसपल्टको कार्यक्रम अझ भव्य रह्यो । र, सबैको के पनि अनुभव रह्यो भने ठूल्ठूला प्रतियोगिताको उद्घाटन समारोह आयोजना गर्ने शैली फेरिएको छ । पारम्परिक रूपमा जसरी मार्चपास हुने गर्थ्यो, त्यो फेरिएको छ । कार्यक्रममा जे जस्ता सांस्कृतिक कार्यक्रम हुन्थे, ती फेरिएका छन् । मार्चपासमा सहभागी हुनेले लगाउने लुगाको शैली फेरिएको छ ।
हाङचउ — बहुप्रतीक्षित उद्घाटन समारोह पनि समाप्त भएको छ, हाङचउ एसियाली खेलकुद २०२३ को । जतिले एसियाली खेलकुदको पुराना संस्करणको उद्घाटन समारोह हेरेका छन्, तिनको भनाइ थियो, यसपल्टको कार्यक्रम अझ भव्य रह्यो । र, सबैको के पनि अनुभव रह्यो भने ठूल्ठूला प्रतियोगिताको उद्घाटन समारोह आयोजना गर्ने शैली फेरिएको छ । पारम्परिक रूपमा जसरी मार्चपास हुने गर्थ्यो, त्यो फेरिएको छ । कार्यक्रममा जे जस्ता सांस्कृतिक कार्यक्रम हुन्थे, ती फेरिएका छन् । मार्चपासमा सहभागी हुनेले लगाउने लुगाको शैली फेरिएको छ ।तस्बिर : एएफपीसबैभन्दा ठूलो यस्ता कार्यक्रम अचेल उद्घाटन समारोह डिजिटल हुन थालेको छ । यसका लागि फेरि हाङचउ जत्तिको सहरमा हुन लागेको प्रतियोगिताबाट अपेक्षा पनि गर्न सकिन्छ । यसपल्ट एसियाली खेलकुदको सबैभन्दा आकर्षक र रोमाञ्चक क्षण भनेकै डिजिटल ‘टर्च बियरर’ रहे । एसियाली खेलकुदको सबैभन्दा ठूलो महोत्सवमा डिजिटल फिगरले दीप प्रज्वलित गरेको नै यो पहिलोपल्ट हो । उनले उद्घाटन समारोह आयोजित ओलम्पिक रंगशाला प्रवेश गर्न अगाडि छिङताङ नदी पार गरे, अनि चीनकी पूर्वपौडी स्टार वाङ सुनसँगै दीप प्रज्वलित गरे ।त्यस डिजिटल फिगरले जुन स्तम्भमा दीप प्रज्वलित गरेका थिए, त्यो पनि ‘वेभ’ को आकारमा थियो । छिङताङ नदी हाङचउको मुख्य परिचय मानिन्छ भने यसको आधुनिक परिचय हो, टेक्निकल हब । आयोजकले प्रतियोगितालाई सकेसम्म अत्यधिक रूपमा आयोजनाको प्रयास गरिरहेको छ । अर्कोतर्फ यसपल्टको उद्घाटन समारोह छोटो रह्यो, तर मीठो रह्यो । स्थानीय समयअनुसार छ बजे सुरु भएको कार्यक्रम के ठ्याक्कै दस बजेको थियो, टुंगिहाल्यो । मार्चपासमा सहभागी हुनेलाई ट्र्याकमा एक चक्कर पनि लगाउन दिइएन । अझ कार्यक्रमका लागि ट्र्याक नै छोपिएको थियो ।मार्चपासमा आउने जत्तिलाई प्रवेश गर्नेबित्तिकै केही दूरीपछि दर्शकदीर्घामा लगिएको थियो । त्यसै कारण यो पट्यारलाग्दो रहेन । न त लामै । रंगशालाको एकछेउ यस्तो पेन्टेड स्क्रोल राखिएको थियो, जसको मद्दतले थ्री डी भिजुअल प्रभाव निकालिएको थियो । यसको मद्दतले रंगशालाभित्रै नदी पनि देख्न पाइएको थियो, पानी पनि परेको थियो । एउटा फरक के रह्यो भने यो नयाँ प्रविधिका लागि बुनिएको कथा भने पुरानो थियो, हजारौं वर्ष पुरानो हाङचउ सहरको कला र संस्कृति ।यसक्रममा एउटा यस्तो युवाको सोच तयार पारिएको छ, जसले पाँच हजार वर्ष पुरानो चिनियाँ समाजसम्म पुग्छन् । त्यो पनि सङ राजवंशसम्म । त्यति बेला हाङचउ आफैंमा चीनको राजधानी थियो । ती युवा चीनको प्राचीन सहर लियाङचुसम्म पनि पुग्छन्, जहाँ चीनको अहिलेको आधुनिक सभ्यता सुरु भएको मानिन्छ । यस्तोमा देखाउँछ, चीनले आफ्नो इतिहास बिर्सेको छैन । न त बिर्सन चाहन्छ । बरु यसलाई नयाँ प्रविधिसँग जोड्न चाहन्छ । यसकै उदाहरण हो, ‘आवर एसिया’ गीत पनि । त्यति बेला यो गीत खुबै लोकप्रिय रहेको थियो ।यो गीत खासमा बेइजिङमा आयोजित एसियाली खेलकुदकै क्रममा सिर्जना गरिएको थियो, नयाँ शैलीमा । यही गीत यसपल्ट पनि प्रयोगमा आयो, तर यो गीतमा अहिले पुरानो शैली प्रयोग गरिएको छ । लगभग ३३ वर्ष अगाडि चिनियाँ राजधानीले पहिलोपटक एसियाली खेलकुदको आयोजना गरेको थियो र यो थियो, चीनले आयोजना गरेको पहिलो ठूलो अन्तर्राष्ट्रिय प्रतियोगिता । चीनले यसपल्टको उद्घाटन समारोहका क्रममा यो तीन दशकको अवधिमा देशले कति प्रगति गरेको छ, त्यो देखाएको छ । चिनियाँ मिडियाले यस्तै दाबी गरेका छन् । 